ai4bharat/Pralekha huggingface dataset:
అణుశక్తి విభాగం
కొవిడ్ మహమ్మారిపై పోరాడేందుకు అవసరమైన మౌలిక సదుపాయాలను అందించేందుకు అణు ఇంధన శాఖ సహకరిస్తుందని కేంద్ర మంత్రి డాక్టర్ జితేంద్ర సింగ్ అన్నారు.
భాభా అటామిక్ సెంటర్ అణు ఇంధన శాఖ  కొవిడ్ చికిత్సకు సంబంధించిన పరికరాలను, సాంకేతిక పరిజ్ఞానాన్ని అందించడం ద్వారా మహమ్మారికి వ్యతిరేకంగా దేశం చేస్తున్న పోరాటానికి మద్దతుగా నిలుస్తుందని కేంద్ర అభివృద్ధి ఈశాన్య ప్రాంత  పిఎంఓ, సిబ్బంది, ప్రజాఫిర్యాదులు, పెన్షన్లు, అణుశక్తి, అంతరిక్షశాఖ మంత్రి డాక్టర్ జితేంద్ర సింగ్ ప్రకటించించారు. ఆయన డిపార్ట్మెంట్ సీనియర్ అధికారులతో శుక్రవారం ఆన్లైన్ సమీక్షా సమావేశంలో మాట్లాడుతూ కొవిడ్-19 సమయంలో ప్రజా సంక్షేమం కోసం చేపట్టిన చర్యలను ప్రశంసించారు.
కోబాల్ట్ మూలాన్ని ఉపయోగించి పిపిఇ కిట్ల స్టెరిలైజేషన్ కోసం తయారు చేసిన ప్రోటోకాల్ వల్ల వాటిని తిరిగి ఉపయోగించుకునే అవకాశం ఉందని డాక్టర్ జితేంద్ర సింగ్ అన్నారు. హెఫా ఫిల్టర్ టెక్నాలజీని ఉపయోగించి ఎన్-99 మాస్కుల తయారు చేయడం గురించి మాట్లాడుతూ.. ఇవి ఎన్-95, ఎన్-99 మాస్కుల కంటే ఇవి ఉత్తమమని ఇప్పటికే మూడు స్వతంత్ర ప్రయోగశాలలు ధృవీకరించాయని వెల్లడించారు. హెఫా మాస్కులు ఎన్ -95 మాస్కుల కంటే మన్నికైనవి, చౌకైనవి కాబట్టి పెద్ద ఎత్తున వీటిని తయారు చేయడానికి ఈ టెక్నాలజీని బదిలీ చేశామని ప్రకటించారు. ఆర్టీ-పిసిఆర్ పరీక్షల కోసం అణు ఇంధన విభాగం విజయవంతంగా రసాయన కారకాలను అభివృద్ధి చేసిందన్నారు. రెస్పిరేటర్లు, రీఫర్, పోర్టబుల్ ప్లాస్మా స్టెరిలైజేషన్ వంటి వైద్య వ్యర్థాల తొలగింపు కోసం, ప్లాస్మా భస్మీకరణ కోసం కూడా సాంకేతిక పరిజ్ఞానం అందుబాటులో ఉందని డాక్టర్ జితేంద్ర సింగ్ చెప్పారు.
అన్ని టాటా మెమోరియల్ హాస్పిటల్లో కొవిడ్ సోకిన కేన్సర్ రోగుల కోసం 600 పడకలలో 25 శాతం కేటాయించామని డాక్టర్ జితేంద్ర సింగ్కు సీనియర్ అధికారులు తెలియజేశారు. దాదాపు 6 ఎల్పిఎమ్ల కెపాసిటీల గల 5,000 ఆక్సిజన్ కాన్సంట్రేటర్లను టాటా మెమోరియల్ సెంటర్, టిఎంసీలు విదేశాల నుండి విరాళంగా స్వీకరిస్తున్నాయి. వీటిలో ఎక్కువ భాగం దేశంలోని ఇతర క్యాన్సర్ ఆసుపత్రులకు అందజేస్తారు.
కోవిడ్ -19 తీవ్రతకు జన్యుపరమైన గ్రహణశీలతను నిర్ణయించడానికి టాటా మెమోరియల్ హాస్పిటల్తో సహకారంతో “ నిఘా అధ్యయనం” జరుగుతోందని మంత్రి తెలియజేశారు. ఇది ఒక ప్రత్యేకమైన, అరుదైన అధ్యయనమని అని అభివర్ణించారు. ఫలితాలు అతి త్వరలో ప్రపంచ శాస్త్రీయ సమాజానికి అందిస్తారు. అంతేకాకుండా, కోవిడ్ -19 తీవ్రతను అంచనా వేయగల మౌఖిక సంకేతాల గురించి తెలుసుకోవడానికి మరో అధ్యయనం జరుగుతోంది.
గత ఏడాది జూన్లో కోవిడ్ బీప్ను ప్రారంభించిన విషయాన్ని గుర్తుచేసుకున్న డాక్టర్ జితేంద్ర సింగ్, ఐఐటి హైదరాబాద్, ఇఎస్ఐసి మెడికల్ కాలేజీ హైదరాబాద్ సహకారంతో డీఏఈ అభివృద్ధి చేసిన ఈ వ్యవస్థ భారతదేశపు మొట్టమొదటి స్వదేశీ వైర్లెస్ ఫిజియోలాజికల్ కరోనా మానిటరింగ్ సిస్టమ్ అని వివరించారు. భారతదేశంలోని ప్రఖ్యాత సంస్థలు సమన్వయంతో పనిచేస్తే దేశం ఎదుర్కొంటున్న చాలా సవాళ్లకు పరిష్కారాలను ఎలా అందించవచ్చో చెప్పడానికి కోవిడ్ బీప్ ఒక చక్కటి ఉదాహరణ అని ఆయన అన్నారు. ఇలాంటి వాటి వల్ల నిజమైన ఆత్మనిర్భర్ భారత్ ఏర్పడుతుందని అన్నారు. ఈ సమావేశంలో న్యూక్లియర్ పవర్ కార్పొరేషన్ ఆఫ్ ఇండియా లిమిటెడ్  చైర్మన్ శర్మ, కార్యదర్శి కె. ఎన్. వ్యాస్, బార్క్ డైరెక్టర్ డాక్టర్ ఏకే మొహంతీ, డిపార్ట్మెంట్ సీనియర్ అధికారులు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
భారత్ లో చికిత్స పొందుతూ ఉన్న వారి సంఖ్య 63 రోజుల తరువాత 11లక్షల లోపుకు తగ్గి 10,80,690కు చేరాయి.
గత 24 గంటల్లో చికిత్స పొందుతూ ఉన్న వారి సంఖ్య c 40,981 తగ్గింది.
దేశంలో గత 24 గంటల్లో 84,332 కొత్త కేసులు నమోదయ్యాయి. ఇది 70 రోజులు అత్యల్పం.
2,79,11,384 మంది ఇప్పటికే కోలివుడ్ నుంచి కోలుకుని బైటపడ్డారు.
1,21,311 మంది బాధితులు గత 24 గంటల్లో కోలుకున్నారు.
వరుసగా 30వ రోజు కూడా కొత్త కేసుల కంటే కోలుకున్నవారే అధికం.
కోలుకున్న వారి శాతం పెరుగుతూ 95.07% చేరింది.
వారపు పాజిటివిటీ 5శాతం లోపుకు పడిపోయి ప్రస్తుతం 4.94%గా నమోదైంది.
రోజువారి పాజిటివిటీ 4.39% నమోదై, 19 రోజులుగా 10% లోపే ఉంటోంది.
పరీక్షల సామర్ధ్యం పెరుగుతూ వస్తోంది. ఇప్పటివరకూ 37.62 కోట్ల కోవిడ్ నిర్ధారణ పరీక్షలు జరిగాయి.
దేశవ్యాప్త టీకాల కార్యక్రమంలో భాగంగా ఇప్పటికే 24.96 కోట్ల డోసుల టీకాల పంపిణీ పూర్తయింది.
ప్రధాన మంత్రి కార్యాలయం
ప్రధాన మంత్రి తో సమావేశమైన ఐ.రా.స. సెక్రట్రి జెనరల్
ప్రధాన మంత్రి శ్రీ నరేంద్ర మోదీ తో ఐక్య రాజ్య సమితి సెక్రట్రి జెనరల్ శ్రీ ఎంటోనియొ గుటెరెస్ ఈ రోజు న గుజరాత్ లోని కేవడియా లో సమావేశమయ్యారు.
ఏకత విగ్రహం వద్ద సర్దార్ పటేల్ గారి కి ప్రధాన మంత్రి మరియు ఐక్య రాజ్య సమితి సెక్రట్రి జెనరల్ సంయుక్తం గా పుష్పాంజలి ని సమర్పించారు.
ప్రధాన మంత్రి తో తన సమావేశం సందర్భం లో, ఐ.రా.స. సెక్రట్రి జెనరల్ జల వాయు సంబంధి కార్యాచరణ రంగం లో భారతదేశం యొక్క మహత్త్వాకాంక్ష యుక్త కార్యక్రమాల ను, మరీ ముఖ్యం గా స్థిర జీవన శైలి లో పరివర్తన కు ఉద్దేశించినటువంటి ఒక ప్రపంచ వ్యాప్త క్షేత్ర స్థాయి ఉద్యమం గా ‘మిశన్ లైఫ్’ ను ప్రారంభించడాన్ని ప్రశంసించారు.
యూక్రేన్ లో వర్తమాన స్థితి సహా అనేక ప్రపంచ అంశాల ను గురించి మరియు క్షేత్రీయ అంశాల ను గురించి కూడా ప్రధాన మంత్రి మరియు ఐ.రా.స. సెక్రట్రి జెనరల్ లు చర్చించారు.
భారతదేశం త్వరలో జి20 అధ్యక్ష బాధ్యత ను చేపట్టనుండడాన్ని ఐ.రా.స. సెక్రట్రి జెనరల్ స్వాగతించడం తో పాటు గా అభివృద్ధి చెందుతున్న దేశాల కు ప్రయోజనాన్ని అందించడం కోసం డబ్బు ఇవ్వడం సహా సాంకేతిక పరిజ్ఞానం బదలాయింపునకు మార్గాన్ని సుగమం చేయడం లో ఐక్యరాజ్య సమితి వ్యవస్థ భారతదేశం తో కలసికట్టు గా పనిచేస్తుంది అని కూడా స్పష్టం చేశారు.
ఐ.రా.స. సెక్రటరీ జనరల్ తన భారతదేశ యాత్ర ను, 26/11 న ముంబయి పైన జరిగిన ఉగ్రవాద దాడి లో బాధితుల కు శ్రద్ధాంజలి ని ఘటించడం తో పాటు గా ఉగ్రవాదాని కి వ్యతిరేకం గా ప్రబలమైన సందేశాన్ని ఇస్తూ ప్రారంభించినందుకు గాను ఆయన కు ప్రధాన మంత్రి ధన్యవాదాల ను వ్యక్తం చేశారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణ రంగంలో సహకారాన్ని పెంపొందించుకోవడానికి అవగాహన ఒప్పందాన్ని కుదుర్చుకున్న - భారత్, భూటాన్ దేశాలు
భారత్, భూటాన్ దేశాలు పర్యావరణ రంగంలో రెండు దేశాల మధ్య సహకారాన్ని పెంపొందించడానికి ఒక అవగాహన ఒప్పందంపై సంతకాలు చేశాయి. భారతదేశం తరఫున, కేంద్ర అటవీ, వాతావరణ మార్పుల శాఖ మంత్రి ప్రకాష్ జవదేకర్; భూటాన్ తరఫున విదేశీ వ్యవహారాల శాఖ మంత్రి మరియు జాతీయ పర్యావరణ కమిషన్ చైర్పర్సన్ డాక్టర్ తాండి డోర్జీ, ఈ అవగాహన ఒప్పందంపై - దృశ్య మాధ్యమం ద్వారా సంతకాలు చేశారు.
ఈ సందర్భంగా శ్రీ జవదేకర్ మాట్లాడుతూ, వాతావరణ మార్పు, వ్యర్థ పదార్థాల నిర్వహణ వంటి అంశాలకు సంబంధించి, ద్వైపాక్షిక సహకారంలో కొత్త మార్గాలకు, ఈ అవగాహన ఒప్పందం, అవకాశం కల్పించనుందని పేర్కొన్నారు. ఇరు దేశాల మధ్య సంబంధాన్ని ఒక ప్రతీకగా ఆయన అభివర్ణిస్తూ, వాతావరణ మార్పులతో సహా పర్యావరణ సంబంధిత సమస్యలపై భూటాన్తో చర్చలు జరపాలని భారత్ కోరుకుంటోందని, తెలియజేశారు.
భారత్, భూటాన్ దేశాల మధ్య భాగస్వామ్యం మరియు మద్దతును మరింత పెంచడానికి, వాయు కాలుష్యం నివారణ, వ్యర్థ పదార్థాల నిర్వహణ, రసాయన నిర్వహణ, వాతావరణ మార్పు మొదలైన రంగాలలో ఉత్తమ పద్ధతులను ఇచ్చి పుచ్చుకోడానికీ ఈ అవగాహన ఒప్పందం ఒక వేదికగా నిలుస్తుంది. పరస్పర ఆసక్తి ఉన్న రంగాల్లో ఉమ్మడి ప్రాజెక్టులను ప్రారంభించే అవకాశాలను కూడా ఈ ఒప్పందం కల్పిస్తుంది. శాస్త్ర, సాంకేతిక, నిర్వహణ సామర్థ్యాలను ఈ అవగాహన ఒప్పందం బలోపేతం చేయడంతో పాటు, ఇరు దేశాల మధ్య పరస్పర ప్రయోజనకరమైన భాగస్వామ్యాన్ని ప్రోత్సహించడానికి వీలుగా పర్యావరణ రంగంలో సహకారాన్ని కూడా ఈ ఒప్పందం విస్తరించనుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్ 19 నేపథ్యంలో ప్రజారోగ్య పరిరక్షణ కోసం ఉన్నతస్థాయి బృందాన్ని కేరళకు పంపుతున్న కేంద్ర ప్రభుత్వం
కేంద్ర ప్రభుత్వం నేషనల్ సెంటర్ ఫర్ డిసీజ్ కంట్రోల్  డైరెక్టర్ డాక్టర్ ఎస్ కె సింగ్ నేతృత్వంలోని ఉన్నత స్థాయి కేంద్ర బృందాన్ని కేరళకు నియమించింది. ఈ బృందం ఎల్లుండి ఆ రాష్ట్రానికి చేరుకుంటుంది.
కోవిడ్ -19 నిర్వహణలో కేరళ ప్రభుత్వం అనుసరిస్తున్న ప్రజారోగ్య విధానాలను ఈ బృందం సమీక్షిస్తుంది. ఈ ఆంశంలో ఆ రాష్ట్ర ఆరోగ్యశాఖ అధికారులకు సహకారం అందిస్తుంది.
కేరళలో గత కొన్ని రోజులుగా నిత్యం ఎక్కువ మొత్తంలో కొత్త కొవిడ్ కేసులు నమోదవుతున్నాయి
గత ఏడు రోజుల్లో మొత్తం 35,038 కొత్త కేసులు నమోదయ్యాయి. రాష్ట్ర కొవిడ్ 19 గణాంకాల ప్రకారం ప్రతిరోజూ 5,000 కేసులు వెలుగుచూస్తున్నయి.
గత వారంలో ప్రతిరోజూ నమోదైన కేసుల వివరాలు ఈ క్రింది విధంగా ఉన్నాయి:
కొవిడ్ నిర్వహణలో వివిధ రాష్ట్ర /కేంద్రపాలిత ప్రాంత ప్రభుత్వాలు అమలు చేస్తున్న కార్యక్రమాలకు సహకారం అందించేందుకు..ఆయా రాష్ట్రాలు/కేంద్రపాలిత ప్రాంతాల్లో ఎప్పటికప్పుడు పర్యటించేందుకు కేంద్ర బృందాలను నియమించింది. ఈ బృందాల్లోని సభ్యులు రాష్ట్ర / యుటి అధికారులతో ఎప్పటికప్పుడు సమీక్షలు జరుపుతారు. తద్వారా వారు ఎదుర్కొంటున్న సవాళ్లపై అవగాహన పొందుతారు. అనంతరం ఆ ఇబ్బందులను అదిగమించేందుకు అవసరమైన సహకారాన్ని అందిస్తారు.
ప్రధాన మంత్రి కార్యాలయం
శ్రీ అటల్ బిహారీ వాజ్ పేయీ వర్ధంతి నాడు ఆయన కు స్మృత్యంజలి ని ఘటించిన ప్రధాన మంత్రి
శ్రీ అటల్ బిహారీ వాజ్ పేయీ వర్ధంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు స్మృత్యంజలి ని ఘటించారు.
‘‘ఆదరణీయులు అటల్ గారి కి ఆయన యొక్క వర్ధంతి నాడు ఇదే స్మృత్యంజలి. మన దేశ ప్రగతి దిశ గా ఆయన యొక్క ప్రయాసల ను మరియు ఆయన యొక్క శ్రేష్ఠమైన సేవ ను భారతదేశం సదా స్మరించుకొంటూ ఉంటుంది’’ అని ఒక సందేశం లో ప్రధాన మంత్రి పేర్కొన్నారు.
Tributes to beloved Atal Ji on his Punya Tithi. India will always remember his outstanding service and efforts towards our nation’s progress.
pic.twitter.com/ZF0H3vEPVd
— Narendra Modi  August 16, 2020
యువజన వ్యవహారాలు, క్రీడల మంత్రిత్వ శాఖ
కామన్వెల్త్ గేమ్స్ 2022 కు భారత్ సంసిద్ధతను సమీక్షించిన అనురాగ్ సింగ్ ఠాకూర్ ఒలింపిక్స్ తరువాత పెరిగిన శిక్షణ , పోటీ వేగం
కేంద్ర యువజన వ్యవహారాలు , క్రీడల శాఖ మంత్రి శ్రీ అనురాగ్ సింగ్ ఠాకూర్ గురువారం మిషన్ ఒలింపిక్ సెల్  సమావేశంలో కామన్వెల్త్ గేమ్స్ 2022 కు భారతదేశ సంసిద్ధత ను సమీక్షించారు. రాబోయే సిడబ్ల్యుజి లో మొత్తం 215 మంది అథ్లెట్లు భారతదేశానికి ప్రాతినిధ్యం వహిస్తారు.
మాజీ లాంగ్ జంపర్ అంజు బాబీ జార్జ్, మాజీ హాకీ ప్లేయర్ విరేన్ రాస్కిన్హా, మాజీ టేబుల్ టెన్నిస్ క్రీడాకారిణి మోనాలిసా బారువా, మాజీ రెజ్లర్ యోగేశ్వర్ దత్, మాజీ బ్యాడ్మింటన్ క్రీడాకారిణి తృప్తి ముర్గుండే ఎంఒసి సమావేశానికి హాజరయ్యారు.
'అథ్లెట్ల సన్నద్ధత జోరుగా సాగుతోంది. ఒలింపిక్స్ అనంతరం శిక్షణ, పోటీల వేగాన్ని పెంచినందుకు నేను సంతోషిస్తున్నాను, ఒలింపిక్స్, పారాలింపిక్స్ తర్వాత కూడా విజయ పరంపర కొనసాగాలని ఆశిస్తున్నాం' అని శ్రీ ఠాకూర్ అన్నారు.
సమీక్ష సందర్భంగా, భారతదేశ సన్నద్ధతకు సంబంధించిన వివిధ అంశాలు వెలుగులోకి వచ్చాయి. టోక్యో 2020 ఒలింపిక్స్ తరువాత అథ్లెట్లు జాతీయ శిబిరాల్లో శిక్షణ , శిక్షణ పోటీలో బహుళ అంతర్జాతీయ ఎక్స్పోజర్లతో సహా పూర్తి స్థాయి శిక్షణకు తిరిగి చేరుకున్నారు. ఇప్పటివరకు - కేంద్ర ప్రభుత్వం బర్మింగ్ హామ్ 2022లో భారత దేశం పోటీ పడనున్న విభాగాల్లో 111 ఎక్స్ పోజర్ ట్రిప్పులకు సహాయం చేసింది.
జాతీయ క్రీడా సమాఖ్యలు  కూడా జాతీయ శిబిరాలను నిర్వహించడానికి కలిసి పనిచేస్తున్నాయి.
అనేక మంది ప్రముఖ అథ్లెట్లు వారి శిక్షణా ప్రణాళిక ప్రకారం, విదేశాలలో ప్రభుత్వ ఖర్చుతో ఒలింపిక్స్ అనంతర శిక్షణ పొందుతున్నారు.
ఒలింపిక్ క్రీడల తరువాత శిక్షణకు తిరిగి వచ్చినప్పటి నుండి, జావెలిన్ థోవర్ నీరజ్ చోప్రా చులా విస్టా , అంతల్యా  ఫిన్లాండ్ లో ఉంటున్నాడు. వెయిట్ లిఫ్టర్ మీరాబాయి చాను సెయింట్ లూయిస్  లో సమయం గడిపాడు, స్పెషలిస్ట్ కోచ్ డాక్టర్ ఆరోన్ హోర్షిగ్ తో శిక్షణ పొందాడు.
ఏప్రిల్ 2022 నుండి కోచ్ స్కాట్ సైమన్స్ తో కలిసి కొలారాడో స్ప్రింగ్స్  లో ఉన్న స్టీపుల్ఛేజర్ అవినాష్ సాబ్లే తో ఉండగా, సైక్లింగ్ జట్టు మూడు నెలలుగా స్లోవేనియా పోర్చుగల్ లో ఉంది. ఇటీవల, టేబుల్ టెన్నిస్ , బాక్సింగ్ బృందాల కోసం పోర్చుగల్, రిపబ్లిక్ ఆఫ్ ఐర్లాండ్ లో ఎక్స్పోజర్ పర్యటనలు కూడా సిడబ్ల్యుజి 2022 కు ముందస్తుగా ఖరారు అయ్యాయి.
రైల్వే మంత్రిత్వ శాఖ
309 రైల్వే స్టేషన్లు వీడియో నిఘా వ్యవస్థతో అందించబడ్డాయి
మిగిలిన 674 రైల్వే స్టేషన్లు వచ్చే అక్టోబర్ నాటికి పూర్తి కావాలని లక్ష్యంగా ముందుకు
దేశంలోని 983 రైల్వే స్టేషన్లలో వీడియో నిఘా వ్యవస్థను అందించడానికి రైల్టెల్ యొక్క అనుబంధ సంస్థ రైల్టెల్ ఎంటర్ప్రైజెస్ లిమిటెడ్ మరియు ఇండియన్ రైల్వేల మధ్య 2017 మార్చి 24న ఒక ఒప్పందం కుదిరింది. ప్రాజెక్టు వ్యయం రూ.500 కోట్లు, 2021-22 వరకు నిర్భయ ఫండ్ కింద రూ.295 కోట్లు కేటాయించారు. ఈ రోజు వరకు 309 రైల్వే స్టేషన్లు వీడియో నిఘా వ్యవస్థతో అందించబడ్డాయి. మిగిలిన 674 రైల్వే స్టేషన్లలో అక్టోబర్, 2022 నాటికి వీడియో నిఘా వ్యవస్థను పూర్తి చేయాలని లక్ష్యంగా పెట్టుకున్నారు. ఈ సమాచారాన్ని రైల్వే, కమ్యూనికేషన్స్, ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ ఈ రోజు రాజ్యసభలో అడిగిన ఒక ప్రశ్నకు లిఖితపూర్వకంగా ఇచ్చిన సమాధానంలో తెలిపారు.
ప్రధాన మంత్రి కార్యాలయం
స్వామి వివేకానంద గారి ని ఆయన పుణ్యతిథి సందర్భం లోస్మరించుకొన్న ప్రధాన మంత్రి
స్వామి వివేకానంద గారి ని ఆయన పుణ్య తిథి సందర్భం లో ప్రధాన మంత్రి శ్రీ నరేంద్ర మోదీ స్మరించుకొన్నారు. సేవ, మానవత్వం మరియు ఆధ్యాత్మిక జ్ఞానం అనేటటువంటి ఆయన యొక్క ఆదర్శాలు ఒక బలమైన మరియు చైతన్య భరితం అయిన భారతదేశాన్ని నిర్మించే దిశ లో మనకు ప్రేరణ ను మరియు మార్గదర్శకత్వాన్ని అందిస్తూనే ఉంటాయి అని ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘మహనీయుడు స్వామి వివేకానంద గారి ని ఆయన పుణ్య తిథి సందర్భం లో స్మరించుకొంటున్నాను. సేవ, మానవత్వం మరియు ఆధ్యాత్మిక జ్ఞానం అనేటటువంటి ఆయన యొక్క ఆదర్శాలు మనకు ఒక బలమైనటువంటి మరియు చైతన్యభరితం అయినటువంటి భారతదేశాన్ని నిర్మించే దిశ లో ప్రేరణ తో పాటు మార్గదర్శకత్వాన్ని అందిస్తూనే ఉంటాయి. మనం ఏకత్వం తో కూడిన మరియు సోదరత్వం తో కూడిన ఆయన యొక్క దార్శనికత ను సాకారం చేయడం కోసం మన నిబద్ధత ను ఈ రోజు న పునరుద్ఘాటించుదాం’.’ అని పేర్కొన్నారు.
వ్యవసాయ మంత్రిత్వ శాఖ
కృషి విజ్ఞాన కేంద్రం  ద్వారా సాంకేతిక ఉత్పత్తులు
నూతన వ్యవసాయ సాంకేతికతలు, ఉత్తమ సాగుపద్ధతులను ఎంపికచేసి రైతుల వ్యవసాయ క్షేత్రాల్లో వాటిని అమలుపర్చే లక్ష్యంతో ప్రతి గ్రామీణ జిల్లాల్లో కృషివిజ్ఞాన కేంద్రాన్ని ప్రారంభించేందుకు ప్రారంభించేందు ప్రభుత్వం ఏర్పాట్లు చేస్తోంది.
గత మూడేళ్లలో 5.48 లక్షల క్వింటాళ్ల విత్తనాలు, 1150.53 లక్షల మొక్కలు నాటే పదార్థాలు, 2.74 లక్షల క్వింటాళ్ల బయో ఉత్పత్తులు, 680.79 లక్షల లైవ్ స్టాక్ స్ట్రెయిన్స్ మరియు ఫింగర్లింగ్స్ గత మూడేళ్లలో కృషి విజ్ఞాన కేంద్రాలు ఉత్పత్తి చేసిన నాణ్యమైన సాంకేతిక ఉత్పత్తులు.
వ్యవసాయ సాంకేతికతలను అంచనా వేయడం మరియు ప్రదర్శించడం, రైతులు మరియు విస్తరణ సిబ్బందికి శిక్షణ; రైతులకు వ్యవసాయ సలహాలను అందించడం; మరియు రైతులలో మెరుగైన వ్యవసాయ సాంకేతికతలపై అవగాహన కల్పించడంతో పాటు నాణ్యమైన విత్తనాలు, విత్తుకునే పదార్థాలు మరియు ఇతర సాంకేతిక ఇన్పుట్ల ఉత్పత్తి వంటివి కృషి విజ్ఞాన కేంద్రాల కార్యకలాపాలుగా ఉంటున్నాయి. ఈ కార్యకలాపాల ద్వారా రైతులు తమ క్షేత్ర సమస్యలను పరిష్కరిస్తూ, సాగు ఖర్చును తగ్గించి, ఉత్పత్తిని పెంచి, వారికి రాబడిని పెంచే నూతన సాంకేతిక పరిజ్ఞానాన్ని అవలంబించడానికి దారి తీస్తుంది.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ మంగళవారం లోక్సభలో లిఖితపూర్వక సమాధానంలో ఈ వివరాలను వెల్లడించారు.
రహదారి రవాణా, హైవేల మంత్రిత్వ శాఖ
రుతుపవనాలు రాకకు ముందే హైవేలను పటిష్ట పరిచే పనులు వేగవంతం చేసిన ఎన్హెచ్ఏఐ
పనులు చురుగ్గా సాగేలా ప్రాంతీయ అధికారులకు ఆర్థిక అధికారాలు అప్పగింత
హైవేల పరిస్థితిని మదింపు చేయాలని ప్రాజెక్టు డైరెక్టర్లకు ఆదేశాలు
జాతీయ రహదారులపై గుంతలు లేకుండా, ట్రాఫిక్ సజావుగా సాగేలా జాతీయ రహదారుల నిర్వహణ సంస్థ  చర్యలు తీసుకుంటోంది. కొన్ని రోజుల్లో రాబోతున్న రుతుపవనాలను దృష్టిలో ఉంచుకుని జాతీయ రహదారులను సిద్ధం చేయాలని.., మరమ్మతు, నిర్వహణ పనులకు అత్యధిక ప్రాధాన్యత ఇచ్చి పూర్తి చేయాలని ప్రాంతీయ అధికారులు , ప్రాజెక్టు డైరెక్టర్లను  ఎన్హెచ్ఏఐ ఆదేశించింది. రుతుపవనాలు భారతదేశాన్ని తాకేలోగా, రద్దీకి అనుకూలంగా జాతీయ రహదారులను పటిష్ట పరచాలన్నది లక్ష్యం.
ఆర్వోలు, పీడీల ప్రణాళికలకు సాయం చేసేలా, ప్రాధాన్యత పెంచేలా కొత్త మార్గదర్శకాలను ఎన్హెచ్ఏఐ జారీ చేసింది. దీనివల్ల హైవేల నిర్వహణ ప్రక్రియ ఆశించిన స్థాయిలో సాగుతుంది. హైవే పనుల ప్రణాళికలు నిర్ధిష్ట గడువులోగా అమలు జరిగేలా చూడటం ఈ మార్గదర్శకాల లక్ష్యం.
హైవేల నిర్వహణ కార్యక్రమాలపై వేగంగా నిర్ణయాలు తీసుకునేందుకు ప్రాంతీయ అధికారులకు ఆర్థిక అధికారాలను ఎన్హెచ్ఏఐ అప్పగించింది. గుంతలు, తారు లేచిపోవడం, పగుళ్లు వంటివాటిని గుర్తించేందుకు హైవేల పరిస్థితిని మదింపు చేయాలని ప్రాజెక్టు డైరెక్టర్లకు సూచించింది. ఇందుకు కార్ మౌంటెడ్ కెమెరాలు, డ్రోన్లు, నెట్వర్క్ సర్వే వెహికల్స్ ను ఉపయోగించాలని ఆదేశించింది. నిర్వహణ పనులు సాగుతున్న తీరును పర్యవేక్షిస్తూ ఉన్నతాధికారులకు తరచూ నివేదిస్తుండాలని క్షేత్రస్థాయి అధికారులకు ఆదేశాలు అందాయి.
రోడ్ల మరమ్మతులకు సంబంధించిన సమాచారంతోపాటు; మరమ్మతులకు ముందు, తర్వాత అప్లోడ్ చేసిన ఫొటోలను "ప్రాజెక్ట్ మేనేజ్మెంట్ సాఫ్ట్వేర్-డేటా లేక్" ద్వారా విశ్లేషిస్తూ... పనుల ప్రగతిని ఎన్హెచ్ఏఐ నిశితంగా గమనిస్తూ ఉంటుంది.
(Visitor Counter : 162
పర్యావరణం, అడవులు, మరియు వాతావరణ మార్పు మంత్రిత్వ శాఖ
"భగీరథి ఎకో-సెన్సిటివ్ జోన్" 'జోనల్ మాస్టర్ ప్లాన్'కు ఆమోదం
ఉత్తరాఖండ్లోని "చార్ధామ్ రోడ్ ప్రాజెక్ట్"పై వీడియో కాన్ఫరెన్స్ ద్వారా జరిగిన సమీక్షలో, కేంద్ర పర్యావరణ శాఖ మంత్రి శ్రీ ప్రకాశ్ జావడేకర్ పాల్గొన్నారు. ఉత్తరాఖండ్ ప్రభుత్వం రూపొందించిన, జల్ శక్తి మంత్రిత్వ శాఖ అంచనా వేసిన, జోనల్ మాస్టర్ ప్లాన్ ను ఈనెల 16వ తేదీన కేంద్ర పర్యావరణం, అడవులు, వాతావరణ మార్పుల శాఖ ఆమోదించిందని వెల్లడించారు.
గౌముఖ్ నుంచి ఉత్తరకాశి వరకు 4179.59 చ.కి.మీ. విస్తరించివున్న "ది భగీరథి ఎకో-సెన్సిటివ్ జోన్" నోటిఫికేషన్ను 2012 డిసెంబర్ 18వ తేదీన కేంద్ర పర్యావరణ మంత్రిత్వ శాఖ విడుదల చేసింది. స్థానిక ప్రజల అవసరాలను దృష్టిలో ఉంచుకుని వారి హక్కులకు భంగం వాటిల్లకుండా, వారి జీవనోపాధి భద్రత కోసం పర్యావరణహిత అభివృద్ధి జరిగేలా నిర్ధరించడం ఈ నోటిఫికేషన్ ఉద్దేశం. కేంద్ర రహదారి, రవాణా, హైవేల మంత్రిత్వ శాఖ, ఉత్తరాఖండ్ ప్రభుత్వం, ఇండియన్ రోడ్ కాంగ్రెస్ను సంప్రదించి, 2018 ఏప్రిల్ 16వ తేదీన ఈ నోటిఫికేషన్లో సవరణ చేశారు.
పర్యవేక్షణ కమిటీ ఆధ్వర్యంలో, 'జడ్ఎంపీ'ని ఉత్తరాఖండ్ ప్రభుత్వం అమలు చేయడాన్ని భగీరథి ఎకో-సెన్సిటివ్ జోన్ నోటిఫికేషన్ తప్పనిసరి చేసింది.
నదీ పరివాహక విధానంపై జడ్ఎంపీ ఆధారపడి ఉంది. అడవులు, వన్యప్రాణుల రక్షణ, వాటర్షెడ్ నిర్వహణ, నీటిపారుదల, ఇంధనం, పర్యాటకం, ప్రజారోగ్యం, పారిశుద్ధ్యం, రహదారి మౌలిక సదుపాయాలు వంటివి దీనిలో భాగం.
ఒక ప్రాంత పరిరక్షణ, జీవావరణాన్ని జడ్ఏపీ పెంపొందించడంతోపాటు... అనుమతించిన అభివృద్ధి పనులను చేపట్టడానికి తోడ్పడుతుంది. చార్ధామ్ ప్రాజెక్టును వేగంగా అమలు చేయడానికి కూడా మార్గం సుగమం చేస్తుంది.
చార్ధామ్ రోడ్ ప్రాజెక్టుపై సమీక్షకు కేంద్ర రహదారి రవాణా, హైవేలు, ఎంఎస్ఎంఈల మంత్రి శ్రీ నితిన్ గడ్కరీ అధ్యక్షత వహించారు. ఉత్తరాఖండ్ ముఖ్యమంత్రి త్రివేంద్ర సింగ్ రావత్, కేంద్ర రహదారి రవాణా, హైవేల శాఖ సహాయ మంత్రి వి.కె.సింగ్, రాష్ట్ర మంత్రులు, కేంద్ర, రాష్ట్ర సీనియర్ అధికారులు ఈ కార్యక్రమంలో పాల్గొన్నారు.
రహదారి రవాణా, హైవేల మంత్రిత్వ శాఖ
డిసెంబర్ 2024 నాటికి తమిళనాడులోని చెన్నై పోర్ట్ నుండి మధురవాయల్ కారిడార్ వరకు చేపట్టిన ప్రాజెక్ట్ పూర్తి
నవ భారతావనిలో ఎలాంటి అవాంతరాలు లేని నిరంతరాయ మల్టీమోడల్ కనెక్టివిటీని రవాణా వ్యవస్థలను అందించడానికి కృషి చేస్తున్నామని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ అన్నారు. ఈ రోజు ఆయన తన వరుస ట్వీట్లలో ఈ విషయాన్ని వెల్లడించారు, చెన్నై పోర్ట్ నుండి తమిళనాడులోని మధురవాయల్ కారిడార్ వరకు రూ.5800 కోట్ల అంచనా వ్యయంతో అభివృద్ధి చేయబడుతోందని అన్నారు. ఈ ప్రతిపాదిత 20.5 కిలోమీటర్ల ఎలివేటెడ్ స్ట్రెచ్ను 4 విభాగాలుగా అభివృద్ధి చేస్తామని, చెన్నై పోర్ట్లో ప్రారంభమయ్యే ప్రాజెక్టు మధురవాయల్ గత ఇంటర్చేంజ్ తర్వాత ముగుస్తుందని మంత్రి తెలిపారు. ఈ ప్రాజెక్టు డిసెంబర్ 2024 నాటికి ప్రాజెక్ట్ పూర్తవుతుందని, ఇది చెన్నైకి వెళ్లే ఓడరేవు ట్రాఫిక్ పూర్తిగా అంకితమైన ఫ్రైట్ కారిడార్గా ఉపయోగపడుతుందని అన్నారు. చెన్నై పోర్టు నిర్వహణ సామర్థ్యాన్ని 48% పెంచుతుందని, ఓడరేవులో వేచి ఉండే సమయాన్ని కూడా 6 గంటల మేర తగ్గిస్తుందని శ్రీ గడ్కరీ వివరించారు.
ఆరోగ్య, కుటుంబ సంక్షేమ మంత్రిత్వ శాఖ
చిన్నారుల రోగ నిరోధక కార్యక్రమంపై మహమ్మారి ప్రభావం
కోవిడ్-19 మహమ్మారి వ్యాప్తి 2020 ఏప్రిల్ లో మొదలైన తొలి రోజుల్లో దేశంలో రోగనిరోధక సేవల వినియోగం కాస్త మందగించింది. అయితే, అనేక చర్యలు తీసుకోవడం వల్ల ఆ తర్వాతి కాలంలో ఈ సేవలు బాగా మెరుగుపడ్డాయి.
కోవిడ్-19 సంక్షోభ సమయంలో సార్వత్రిక రోగనిరోధక కార్యక్రమాల వ్యవస్థ పునరుద్ధరణకోసం కేంద్ర ఆరోగ్య కుటుంబ సంక్షేమ మంత్రిత్వ శాఖ ఈ కింది చర్యలు తీసుకుంది.:
రోగ నిరోధక కార్యక్రమాలతోపాటుగా, ప్రసూతి సేవలు, తల్లికి, నవజాత శిశువుకు, శిశువులకు అందించే సేవలు, కిశోర బాలల ఆరోగ్య, పౌష్టికాహార సేవలు  వంటివి కోవిడ్-19 వ్యాప్తి సమయంలో కూడా చేపట్టడానికి వీలుగా ఆయా రాష్ట్రాలకు, కేంద్ర పాలిత ప్రాంతాలకు పలు రకాల మార్గదర్శక సూత్రాలను కేంద్రం జారీ చేసింది. రాష్ట్రాలు,,కేంద్ర పాలిత ప్రాంతాల అధికార యంత్రాగాలతో జరిగిన వీడియో కాన్ఫరెన్స్ లలో కూడా ఇదే అంశాన్ని ప్రస్తావించడం జరిగింది. మార్గదర్శక సూత్రాలను మరింత విస్తృతంగా తెలియజెప్పడానికి సదరు మార్గదర్శక సూత్రాలను కేంద్ర ఆరోగ్య కుటుంబ సంక్షేమ మంత్రిత్వ శాఖ వెబ్ సైట్ లో పొందుపరిచారు.
రోగనిరోధక కార్యక్రమాల నిరాటంకంగా కొనసాగేలా చూసేందుకుగాను, కోవిడ్ మహమ్మారి సమయంలో ఎదురైన సవాళ్లను ఎదుర్కొనేందుకు తీసుకునే చర్యలపై రాష్ట్రాలు, కేంద్ర పాలిత ప్రాంతాల అధికారులతో క్రమం తప్పకుండా సమీక్షా సమావేశాలను కూడా కేంద్రం నిర్వహించింది.
కోవిడ్ మహమ్మారి వ్యాప్తి సమయంలో వ్యాక్సీన్ సరఫరాపై ఏర్పడిన సంశయ పరిస్థితిని తొలగించేందుకు, మామూలుగా జరిగే రోగ నిరోధక కార్యక్రమాలను మరింత బలోపేతం చేసేందుకు అవసరమైన సమాచార సామగ్రిని కేంద్రం రూపొందించి, దాన్ని రాష్ట్రాలతో, కేంద్ర పాలిత ప్రాంతాలతో పంచుకుంది. వ్యాక్సీన్ సరఫరా వ్యవస్థలో లోపం రాకుండా చూసేందుకు, ఇతర మౌలిక సదుపాయాలను సజావుగా సాగించేందుకు తగిన చర్యలను కూడా తీసుకుంది.
ఆరోగ్య కార్యకలాపాల నిర్వహణా సమాచార వ్యవస్థ  అందించిన సమాచారం మేరకు 2020 ఏప్రిల్, జూన్ నెలల్లో గ్రామీణ ప్రాంతాల్లోని 37,49,939మంది బాలలకు, చిన్నారులకు పూర్తి స్థాయిలో రోగనిరోధక సేవలు అందాయి. గత ఏడాది ఇదే సమయంలో 46,75,437 మంది బాలలకు పూర్తి స్థాయి రోగనిరోధక సేవలు అందాయి.
ప్రతి సారీ రోగ నిరోధక సేవలు అమలు జరిపిన అనంతరం,.ఈ సేవల లబ్ధిదారుల జాబితాను తయారు చేయడం జరుగుతోంది. ఎప్పటికప్పుడు జరిగే వ్యాధి నిరోధక వ్యాక్సీన్ కార్యక్రమంలో వ్యాక్సీన్ సేవలు అందని వారిని, కోవిడ్-19 మహమ్మారి వ్యాప్తి కారణంగా వ్యాక్సీన్ అందని వారిని గుర్తించడమే లక్ష్యంగా ఈ జాబితా తయారీ జరుగుతూ వస్తోంది. .
కేంద్ర ఆరోగ్య, కుటుంబ సంక్షేమ శాఖ సహాయ మంత్రి రాజ్యసభలో ఇచ్చిన లిఖిత పూర్వక సమాధానంలో ఈ సమాచారం తెలియజేశారు.
ఆర్థిక మంత్రిత్వ శాఖ
రాజస్థాన్ ద్వితీయ శ్రేణి పట్టణాల ప్రగతికి 30కోట్ల డాలర్ల రుణం ఎ.డి.బి., భారత్ సంతకాలు
రాజస్థాన్ రాష్ట్రంలోని 14 ద్వితీయ శ్రేణి నగరాల అభివృద్ధికి 30కోట్ల డాలర్ల రుణం కోసం భారత ప్రభుత్వం, ఆసియా అభివృద్ధి బ్యాంకు  ఒక ఒప్పందం కుదుర్చుకున్నాయి. రాజస్థాన్ లోని 14 పట్టణాల్లో సుస్థిర నీటి సరఫరా, పారిశుద్ధ్యం, మౌలిక సదుపాయాలు, సేవల ఏర్పాటుకు ఆర్థిక సహాయం కోసం ఈ రుణం తీసుకుంటున్నారు. రాజస్థాన్ ద్వితీయ శ్రేణి పట్టణాల అభివృద్ధి ప్రాజెక్టు అమలు లక్ష్యంగా రూపొందిన ఈ రుణ ఒప్పందంపై భారత ప్రభుత్వం తరఫున ఆర్థిక మంత్రిత్వ శాఖ, ఆర్థిక వ్యవహారాల విభాగంలోని ఎ.డి.బి., ఫండ్ బ్యాంక్ వ్యవహారాల అదనపు కార్యదర్శి సమీర్ కుమార్ ఖరే, ఎ.డి.బి.తరఫున ఆ బ్యాంకు ఇండియా రెసిడెంట్ మిషన్ కంట్రీ డైరెక్టర్ టకియో కోనిషీ సంతకాలు చేశారు.
ఈ సందర్భంగా సమీర్ కుమార్ ఖరే మాట్లాడుతూ,.. అభివృద్ధి ప్రాజెక్టు పరిధిలో ఉన్న పట్టణాల్లో పేదల జీవన ప్రమాణాలను పెంపొందించే మెరుగైన, సుస్థిర నీటి సరఫరాను ఏర్పాటు చేయబోతున్నట్టు చెప్పారు. నీటి సరఫరా, పారశుద్ధ్య సదుపాయాల ఏర్పాట్లు, పదేళ్లపాటు వాటి నిర్వహణ కాంట్రాక్టుతో కలపి చేసుకున్న ఈ ఒప్పందం కారణంగా, మెరుగైన ప్రమాణాలతో కూడిన సేవలందుతాయన్నారు. రాష్ట్రప్రభుత్వపు పట్టణ రంగ అభివృద్ధి ప్రణాళికకు అనుగుణంగా ఈ సేవలు ఉంటాయని చెప్పారు.
రాజస్థాన్ లో 2000సంవత్సరంనుంచి, ఎ.డి.బి. సహాయంతో చేపట్టిన 3 పట్టణ రంగ ప్రాజెక్టుల అమలు, కార్యాచరణలో లభించిన అనుభవాల సారాన్ని కూడా ఈ ఒప్పందంలో పొందుపరిచినట్టు కోనిషీ చెప్పారు. స్మార్ట్ టెక్నాలజీ పరిజ్ఞానాన్ని, ఖర్చుకు తగిన ఫలితాలు రాబట్టుకునే ప్రక్రియలను ఇందులో చేర్చారు. ఈ ప్రాజెక్టు అమలు చేయడంతో పట్టణ స్థానిక పరిపాలనా సంస్థలకు సాధికారత లభిస్తుందని, సంస్థాగత సామర్థ్యం పెరుగుతుందని, సంస్కరణలు మరింత సుస్థిరపడతాయని, మహమ్మారి లాంటి అంటువ్యాధుల వ్యాప్తిని నియంత్రించే సామర్థ్యం పెరుగుతుందని ఆయన చెప్పారు. ఈ ప్రాజెక్టు ద్వారా కనీసం 8 పట్టణాల్లో 2027 నాటికి నీటి సరఫరా వ్యవస్థలు మెరుగుపడతాయని, 5,70,000 మంది ప్రజలకు ప్రయోజనం సిద్ధిస్తుందని, అలాగే 14 ద్వితీయ శ్రేణి పట్టణాల్లో చేపట్టే పారిశుద్ధ్య కార్యక్రమాలతో 7,20,000 మందికి ప్రయోజనం లఫభిస్తుందని భావిస్తున్నారు. స్థానిక పట్టణ పరిపాలనా సంస్థలకు తగిన సాధికారత కల్పించే లక్ష్యంతో, ఎ.డి.బి. సాంకేతిక పరమైన మద్దతుతో రాజస్థాన్ పట్టణ నీరు, మురుగునీటి పారుదల, మౌలిక సదుపాయాల సంస్థను ఏర్పాటు చేశారు. ఒక కార్పొరేట్ తరహా సంస్థగా రూపొందింది. ఈ ప్రాజెక్టులో భాగంగా మహిళలకు, ఎలాంటి అవకాశాలకు నోచుకోని నిమ్న వర్గాలకు నైపుణ్య శిక్షణ అందించి, ఇంటర్న్ షిప్ చెల్లిస్తారు. అలాగే వారికి సామాజిక అవగాహన వంటి కార్యకలాపాలను నిర్వహిస్తారు.
ఆసియా, పసిఫిక్ ప్రాంతాల్లో సమ్మిళిత, సుస్థిర అభివృద్ధి అందించడంతోపాటు, పేదరిక నిర్మూలన లక్ష్యంతో ఎ.డి.బి. ఏర్పాటైంది. 1966వ సంవత్సరంలో స్థాపించిన ఎ.డి.బి.లో 49 ప్రాంతాలకు చెందిన 68 మంది సభ్యులు యాజమాన్య బాధ్యతలు నిర్వహిస్తూ వస్తున్నారు.
మానవ వనరుల అభివృద్ధి మంత్రిత్వ శాఖ
10 వ తరగతి మరియు 12వ తరగతి మిగిలిన పరీక్షల తేదీలను ప్రకటించిన - కేంద్ర మానవ వనరుల అభివృద్ధి శాఖ మంత్రి.
సి.బి.ఎస్.ఈ. 10వ తరగతి మరియు 12వ తరగతి మిగిలిన పరీక్షల తేదీలను కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ 'నిషాంక్' ఈ రోజు న్యూ ఢిల్లీ లో ప్రకటించారు. 10వ తరగతి పరీక్షలు ఈశాన్య ఢిల్లీ లోని విద్యార్థులకు మాత్రమే నిర్వహిస్తున్నట్లు మంత్రి తెలియజేసారు. కాగా, 12వ తరగతి పరీక్షలు ఈశాన్య ఢిల్లీ విద్యార్థులతో సహా దేశవ్యాప్తంగా ఉన్న విద్యార్థులందరికీ నిర్వహిస్తున్నట్లు ఆయన చెప్పారు. ఈ పరీక్షలన్నీ ఉదయం 10 గంటల 30 నిముషాల నుండి ఒకటిగంట 30 నిముషాల వరకు జరుగుతాయి.
https://twitter.com/DrRPNishank/status/1262287732883156994?ref_src=twsrc%5Etfw%7Ctwcamp%5Etweetembed%7Ctwterm%5E1262287732883156994&ref_url=https%3A%2F%2Fpib.gov.in%2FPressReleasePage.aspx%3FPRID%3D1624881
https://twitter.com/DrRPNishank/status/1262289406871781376?ref_src=twsrc%5Etfw%7Ctwcamp%5Etweetembed%7Ctwterm%5E1262289406871781376&ref_url=https%3A%2F%2Fpib.gov.in%2FPressReleasePage.aspx%3FPRID%3D1624881
శ్రీ పోఖ్రియాల్ ఇంతకు ముందు మే 5వ తేదీన వెబినార్ ద్వారా విద్యార్థులతో సంభాషిస్తూ, సి.బి.ఎస్.ఈ. 10వ తరగతి మరియు 12వ తరగతి పరీక్షలు జులై 1వ తేదీ నుండి 15వ తేదీ మధ్యలో నిర్వహించనున్నట్లు చెప్పారు.
ఈ సందర్భంగా పోఖ్రియాల్ మాట్లాడుతూ, విద్యార్థులు పరీక్షలకు సిద్ధం కావడానికి తగినంత సమయం ఉండే విధంగా, హెచ్.ఆర్.డి. మంత్రిత్వ శాఖ, పరీక్షల తేదీలను ప్రకటించే ముందు ప్రత్యేక శ్రద్ధ తీసుకుందని చెప్పారు. ఇప్పుడు విద్యార్థులు పరీక్షలకు సిద్ధం కావడంపై దృష్టి కేంద్రీకరించవచ్చునని కూడా ఆయన చెప్పారు. పరీక్షలు నిర్వహించే సమయంలో, విద్యార్థులు, ఉపాధ్యాయుల ఆరోగ్యపరిరక్షణ ను దృష్టిలో పెట్టుకుని దూరం నిబంధనను ఖచ్చితంగా పాటించేలా తగిన చర్యలు తీసుకోవాలని కూడా సి.బిఎస్.ఈ. ని ఆదేశించినట్లు మంత్రి పేర్కొన్నారు. ఈ సందర్భంగా మంత్రి విద్యార్థులకు శుభాకాంక్షలు తెలియజేశారు.
10వ తరగతి పరీక్షల తేదీల కోసం ఇక్కడ నొక్కండి.
12వ తరగతి పరీక్షల తేదీల కోసం ఇక్కడ నొక్కండి.